CELEX: 62014CN0149
Language: da
Date: 2014-03-31 00:00:00
Title: Sag C-149/14: Sag anlagt den 31. marts 2014 — Europa-Kommissionen mod Den Hellenske Republik

16.6.2014   
            
            
               DA
            
            
               Den Europæiske Unions Tidende
            
            
               C 184/14
            
         Sag anlagt den 31. marts 2014 — Europa-Kommissionen mod Den Hellenske Republik
   (Sag C-149/14)
   2014/C 184/18
   Processprog: græsk
   
      Parter
   
   
      Sagsøger: Europa-Kommissionen (ved M. Patakià og E. Manhaeve)
   
      Sagsøgt: Den Hellenske Republik
   
      Sagsøgerens påstande
   
   
               —
            
            
               Det fastslås, at Den Hellenske Republik har tilsidesat sine forpligtelser i henhold til artikel 3, stk. 4, i Rådets direktiv 91/676/EØF af 12. december 1991 om beskyttelse af vand mod forurening forårsaget af nitrater, der stammer fra landbruget (1), idet den ikke har udpeget områder kendetegnet ved underjordiske eller overfladiske vandløb — der er beskadigede eller potentielt beskadigede af for høj koncentration af nitrater og/eller af eutroficeringsfænomenet — som »sårbare zoner over for forurening forårsaget af nitrater«, som er obligatorisk i henhold til de tilgængelige oplysninger. Det fastslås endvidere, at Den Hellenske Republik har tilsidesat sine forpligtelser i henhold til artikel 5, stk. 1, i Rådets direktiv 91/676/EØF af 12. december 1991 om beskyttelse af vand mod forurening forårsaget af nitrater, der stammer fra landbruget, idet den ikke inden for et år har gennemført de handleprogrammer, der er omhandlet af direktivets artikel 3, stk. 4.
            
         
               —
            
            
               Den Hellenske Republik tilpligtes at betale sagens omkostninger.
            
         
      Søgsmålsgrunde og væsentligste argumenter
   
   
               1.
            
            
               Direktivet om forurening forårsaget af nitrater tilsigter at nedsætte vandforureningen, som forårsages direkte eller indirekte af nitrater fra landbruget samt endvidere at forebygge denne type forurening. Direktivet pålægger medlemsstaterne at træffe visse foranstaltninger for at opfylde denne målsætning. Blandt disse forpligtelser er »udpegelsen af zoner på medlemsstaternes territorium, hvis vand er:
               
                           a)
                        
                        
                           fersk overfladevand og/eller grundvand (artikel 3, bilag 1), som indeholder eller kan indeholde nitrater, der overstiger 50 mg/l, når der ikke er vedtaget de i direktivet om forurening forårsaget af nitrater fastsatte foranstaltninger, og
                        
                     
                           b)
                        
                        
                           ferskvand, flodmundinger, kystvand og havvand, som er eller kan blive eutroficerede, hvis der ikke træffes foranstaltninger.
                        
                     De ovennævnte områder defineres som »sårbare zoner over for forurening forårsaget af nitrater«.
            
         
               2.
            
            
               Kommissionen har foretaget en teknisk analyse af Den Hellenske republiks udpegelse af sårbare zoner over for forurening forårsaget af nitrater inden for direktivets rammer og har på grundlag af sin analyse konkluderet, at udpegelsen af sårbare zoner over for forurening forårsaget af nitrater skulle udvides, så direktivets bestemmelser blev helt opfyldt.
            
         
               3.
            
            
               Kommissionen har på grundlag af den nitratkoncentration, som Den Hellenske Republik har meddelt Kommissionen (i henhold til direktivets artikel 10 for perioden 2004-2007 samt for perioden 2008-2011), og ligeledes på grundlag af de gennemsnitlige og maksimale værdier for nitratkoncentrationen i grundvandet og disse oplysninger om eutroficeret overfladevand (tabel 3 og 4) fastsat ni zoner, som skal udpeges som sårbare zoner over for forurening forårsaget af nitrater, og/eller for hvilke eksisterende udpegede zoner skal udvides.
            
         
               4.
            
            
               Kommissionen har efter at have foretaget sin analyse zone for zone indbragt sagen for Domstolen med henblik på, at det fastslås, at Den Hellenske Republik har tilsidesat sine forpligtelser i henhold til artikel 3, stk. 4, i Rådets direktiv 91/676/EØF af 12. december 1991 om beskyttelse af vand mod forurening forårsaget af nitrater, der stammer fra landbruget, idet den ikke har udpeget områder kendetegnet ved underjordiske eller overfladiske vandløb — der er beskadigede eller potentielt beskadigede af for høj koncentration af nitrater og/eller af eutroficeringsfænomenet — som »sårbare zoner over for forurening forårsaget af nitrater«, som er obligatorisk i henhold til de tilgængelige oplysninger.
            
         
               5.
            
            
               Den Hellenske Republik har, eftersom den ikke har iværksat handleprogrammer som omhandlet i direktivets artikel 5 inden for et år efter tildelingerne fastsat i dette direktivs artikel 3, stk. 4, ligeledes tilsidesat artikel 5, stk. 1, i Rådets direktiv 91/676/EØF af 12. december 1991 om beskyttelse af vand mod forurening forårsaget af nitrater, der stammer fra landbruget.
            
         
      (1)  EFT L 375, s. 1-8.